b'\n_START_ARTICLE_\nJakob Turk\n_START_SECTION_\n\xc5\xbdivljenje in delo\n_START_PARAGRAPH_\nTurk je osnovno  \xc5\xa1olo obiskoval v Dragi in v Ko\xc4\x8devju, vi\xc5\xa1jo realko v Ljubljani (1886-1893). Na Tehni\xc5\xa1ki visoki \xc5\xa1oli na Dunaju je \xc5\xa1tudiral kemijo (1893-1899) in 1899 diplomiral kot prvi slovenski in\xc5\xbeenir kemije. Nekaj let je slu\xc5\xbeboval v tovarni sode v Petrovicah u Karvin\xc3\xa9 (\xc4\x8ce\xc5\xa1ka). V letih 1903\xe2\x88\x921935 je delal na Kmetijski poskusni in kontrolni postaji v Ljubljani, od 1911 dalje kot direktor. Na ljubljanski univerzi je honorarno predaval anorgansko kemijsko tehnologijo. Raziskoval je postopke za pridobivanje enostavnih in sestavljenih gnojil, organiziral gnojilne poskuse po Sloveniji, bil inovator v izdelavi hranilnih me\xc5\xa1anic in med drugim patentiral postopek za t. i. obrezpra\xc5\xa1evanje gnojilnih fosfatov in fosfatonosnih gnojilnih snovi, ter obse\xc5\xbeno analiziral zemljo, pridelke in izdelke \xc5\xbeivilske industrije. Prvi pri nas je preu\xc4\x8deval stopnjo in vzroke onesna\xc5\xbeenosti Save ter o tem pisal strokovne \xc4\x8dlanke. Napisal je knjigi Travni\xc5\xa1tvo I-II 81924,1925) in Pa\xc5\xa1ni\xc5\xa1tvo (1939).'